
Raieloa väljastamine
(Victoria bastion) 

1. Asjaolud ja menetluse käik

19.02.2013.a. esitas Parra OÜ (reg.kood 11238526) Narva Arhitektuuri- ja Linnaplaneerimise Ametile avalduse raieloa väljastamiseks, milles palub väljastada raieluba 56 puu raieks ja 3 puu hoolduslõikuseks Narva linnas Viktoria bastionil seoses projekti “Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine“ elluviimisega.  Töö teostamise aluseks on Narva Pimeaia rekonstrueerimisprojekt nr 081008/2, koostaja  OÜ Zoroaster, 2008 a.
2. Õiguslikud alused
Looduskaitseseaduse § 45 alusel tohib tiheasustusalal asuvaid üksikpuid, välja arvatud kasvav mets metsaseaduse tähenduses ja viljapuud, raiuda kohaliku omavalitsuse loa alusel. Loa andmise tingimused ja korra kehtestab kohalik omavalitsus.

Narva Linnavolikogu 06.03.2008 määruse nr. 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul kui on nõutav vastava projekti või detailplaneeringu olemasolu,, otsustab raieloa väljastamise linnavalitsus. 

3. Otsus

Väljastada Parra OÜ´le (reg.kood 11238526) raieluba 56 puu raieks ja 3 puu hoolduslõikuseks Viktoria bastionil (51101:002:0071) seoses Pimeaia ja bastioni Viktorija rekonstrueerimistöödega.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametile teha korraldus teatavaks Parra OÜ (reg.kood 11238526).

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

